  Майя Бывальцева 20-тӥ южтолэзе Москва улосвылысь Пересвет карын 2018-тӥ арын Пхёнчханын Паралимпи шудонъёсы пыртэм спорт амалъёсъя огъяросси усьтэм ӵошатсконъёс кутскозы. Со сярысь ивортэ Россиысь Паралимпи комитетлэн пресс-службаез. Вожвылъяськонъёсы 200 спортсменъёс пыриськозы. 22-тӥ южтолэзьысен следж-хоккеен шудонъя, суй-пыдзыя но синзыя сӧсыр атлетъёс пӧлын куасэн бызьылонъя но биатлонъя ӵошатсконъёс ортчозы. Шудонъёсты сӥё-дано усьтон 20-тӥ южтолэзе чакламын. Следж-хоккеен шудонъя турнире 7 командаос пыриськозы: «Удмуртия», «Югра», «Феникс» (Москва улосвыл), «Ястребы» (Оренбург улосвыл), «Башкирские пираты», Москвалэн но Санкт-Петербурглэн сборной командаоссы. Тодэ вайтом, Калыккуспо паралимпи коимтет Россилэсь следж-хокеен шудонъя сборнойзэ, озьы ик куасэн бызьылӥсь воргоронъёсты но биатлонистъёсты Пхёнчханэ паралимпи шудонъёсы пыриськыны ӧз лэзьы. Ӧтёнтэк кылизы Удмуртиысь Сочиын Паралимпи шудонъёслэн куасэн бызьылонъя но биатлонъя кык пол чемпионэз Владислав Лекомцев но азвесь медальёс утэм следж-хоккеистъёс. Тегъёс: Спорт Следж-хоккей Биатлон Удмуртия Россия куасэнбызьылон  